21 лютага адзначаецца Міжнародны дзень роднай мовы, упершыню абвешчаны ЮНЭСКА ў 1999 годзе. Гэта арганізацыя падкрэслівае, што мова – самы моцны інструмент чалавечых зносін, а моўная разнастайнасць з’яўляецца агульнасусветнай каштоўнасцю. Як мы, жыхары Беларусі, можам адзначыць гэты дзень, чым дапамагчы росквіту мовы Скарыны і Гілевіча сёння? Бібліятэкары Браслаўскага раёна заклікаюць усіх чытачоў, жыхароў і гасцей Браслаўшчыны далучыцца да ўдзелу ў раённай бібліятэчнай акцыі “Час чытаць на роднай мове” , якая сімвалічна стартуе менавіта ў Міжнародны дзень роднай мовы.